Buassiye tovlu qulağı

Melandrium boissieri Schischk. = M. latifolium (Poir.) Maire

Hündürlüyü (15) 35-60 (70) sm, gövdəsi düz, çəngəlvari budaqlanmış, əsasən aşağı hissədə qismən tüklü, çox vaxt çox xovlu-tüklü olan ikiillik və yaxud çoxillik ot bitkisidir.Eldar Şükürov.İsmayıllı rayonu meşə bitkilərinin bələdçi kitabı,Bakı 2016

 Yarpaq 
Yarpaqları hər iki tərəfdən adətən sıx tüklüdür, kökətrafı və aşağı gövdə yarpaqları elliptik və ya uzunsov-əksinə neştərvaridir, qısa saplağa daralmışdır. Qalanları isə oturaqdır, uzunsov və yaxud yumurtaşəkilli-neştərvari, bəzən yumurtaşəkillidir, sivri və ya az sivriləşmiş, nadir halda kütdür, yuxarıdakılar çox vaxt neştərvaridir.

 Çiçək 
Çiçək qrupu boşdur, çəngəlvari budaqlanmışdır, erkəkcikli çiçəkləri daha budaqlanmış və çoxçiçəklidir.

 Meyvə 
Qutucuğun uzunluğu (15) 17-18 (20) mm-dir, uzunsov-yumurtaşəkilli və ya əksinə armudşəkillidir, 10 ədəd dişlərlə açılandır, xariçə doğru qatlanmışdır. Toxumlarının uzunluğu 1 mm-ə qədərdir, böyrəkşəkillidir, qonur və az qabarıqdır.

 Çiçəkləməsi 
Buassiye tovlu qulağının çiçəklənmə dövrü aprel-iyul (avqust) aylarıdır.

 Meyvə verməsi 
Buassiye tovlu qulağının meyvəvermə dövrü may-avqust aylarıdır.

 Azərbaycanda yayılması 
Buassiye tovlu qulağına Azərbaycanın, demək olar ki, bütün rayonlarında rast gəlmək olar. İO, vvalıqdan subalp qurşağına qədər yayılmışdır.

 Yaşayış mühiti 
Buassiye tovlu qulağına kolluqlarda, bağlarda, talalarda, otlu yamaclarda, qaya və daşların kölgəsində, çayın quru yataqlarında, alaqlı yerlərdə, bostanlarda, əkinlərdə alaq kimi rast gəlinir.

 İstinadlar 

 Həmçinin bax 

Kateqoriya:İntervikisiz biologiya məqalələri
Kateqoriya:Azərbaycan florası
Kateqoriya:Ot bitkiləri